## จงอธิบายเหตุผลในการสมัครเข้าร่วมโครงการ และเหตุผลที่กรรมการควรคัดเลือกทีมของคุณให้เข้าสู่รอบถัดไป โปรดพิมพ์อธิบายให้ละเอียดและชัดเจน

ทีมเราเห็นว่าการเรียนรู้ไม่ได้มีอยู่แค่ในห้องเรียน การทำงานในโลกความจริงหลังเรียนจบมีอะไรมากกว่าแค่ความรู้ในห้องเรียน พวกเราเชื่อในเทคโนโลยีที่สามารถเปลี่ยนโลกได้ และตอบรับกับโจทย์ความต้องการของคน ซึ่งเรื่องการสร้าง product เหล่านี้ไม่ได้มีสอนอยู่ในห้องเรียนแต่เราคิดว่ามันคือทักษะที่จำเป็นและสำคัญทั้งในปัจจุบันและอนาคต พวกเราจึงเป็นคนกลุ่มที่มีความสนใจด้านเทคโนโลยี การทำธุรกิจ และการลงทุน ซึ่งความความรู้เหล่านี้สามารถหาได้จากการลงมือทำจริง พวกเรายังเล็งเห็นว่าความรู้ด้านธุรกิจที่จะได้จากค่ายนี้จะเป็นอีกหนึ่งช่องทางในการสร้างรายได้จากการใช้ความรู้ ความสามารถด้านเทคโนโลยีของพวกเรามาเป็นธุรกิจของตัวเอง

ทีมของเราต้องการเข้าร่วม hackathon ครั้งนี้เพื่อเพิ่มประสบการณ์ด้านเทคโนโลยี และสร้างสรรค์ผลงานเพื่อนำไปแก้ปัญหาที่เกิดขึ้นจริงๆ เพิ่มความสะดวกให้มากขึ้น อีกทั้งเรียนรู้ เพิ่มพูนและปรับปรุงทักษะที่ต้องใช้ในการทำงานจริงๆ ทั้ง technical skill, business skill และ soft skill ทีมของเรามาจากสถาบันโคเซ็นสจล.ที่เป็นสถาบันที่สร้างนักนวัตกรและวิศวกร ทำให้สมาชิกแต่ละคนมีความสามารถในด้านเทคโนโลยีและวิศวกรรมเป็นฐานอยู่แล้ว สามารถออกแบบและแก้ไขเชิงวิศวกรรมได้ ทุกคนในทีมสามารถใช้ภาษาอังกฤษในการสื่อสารและค้นคว้าข้อมูลได้ และมีการศึกษาความรู้ต่างๆที่สนใจอยู่เสมอ พวกเราจึงมั่นใจในความสามารถและคุณภาพการทำงานของพวกเรา เป็นการ challenge ตัวเราว่าความรู้ และทักษะที่เรามีอยู่สามารถนำมาประยุกต์ใช้ได้จริงหรือไม่ และจะก้าวข้ามพัฒนามากขึ้นไปได้แค่ไหนในเวลาที่จำกัด

ค่ายนี้ยังช่วยให้พวกเราหา connection และกลุ่มคนที่ความสนใจเหมือนๆกันในด้านเทคโนโลยี การสร้างสรรนวัตกรรม และการประกอบธุรกิจ เป็นการรู้จักกันเพื่อร่วมกันพัฒนาสังคมและ project, idea ต่างๆให้เป็นจริงในอนาคตต่อไป เป็นเพื่อนร่วมทางในเส้นทางในโลกของเทคโนโลยีและธุรกิจที่เปลี่ยนไปทุกๆวัน

ที่เราเลือกโครงการนี้ก็เพราะจัดทำโดย Kbank และ KBTG โดยที่ผ่านมาได้ทำโครงการเกี่ยวกับเทคโนโลยีจำนวนมากและมีวิสัยทัศน์ที่ชัดเจน มีการพัฒนาแพลตฟอร์มและงานวิจัยต่างๆมากมาย รวมถึงมีผู้เชี่ยวชาญในสาขาต่างๆ จึงสนใจ hackathon ตัวนี้

## ในแง่ความหลากหลายและการสนับสนุนกันของคนในทีม ทำไมเราควรเลือกทีมของคุณเข้าร่วมโครงการ

ทีมของเรามีการแบ่งสายการทำงานตามสาย technology, design และ business ที่ชัดเจนตามความสนใจและความสามารถของแต่ละคน ประกอบคนด้วยคนที่มีความสามารถและ passion ในด้านเทคโนโลยีใหม่ๆที่เกิดขึ้น การประยุกต์ใช้ซอฟต์แวร์และฮาร์ดแวร์ การออกแบบกราฟฟิก การนำเสนอผลลัพธ์การแก้ปัญหาต่างๆให้เห็นได้อย่างเป็นรูปธรรม เรามีการทำงานกันเป็นทีมอยู่บ่อยครั้ง ด้วยความที่เราศึกษาอยู่ที่สถาบันโคเซ็นที่เน้นด้านวิศวกรรม ทำให้มีวิชาที่เกี่ยวกับการทดลองต่างๆที่ทำงานเป็นกลุ่มอยู่เสมอ ทำให้พวกเรามีความสามารถด้านการทำงานเป็นทีม ด้านการกระจายงาน แต่ละคนสามารถรับงานและเข้าใจ เรียนรู้และศึกษาค้นคว้างานที่ตัวเองได้รับและส่งต่อได้อย่างรวดเร็ว นำความต้องการของอีกสายหนึ่ง มาปรับแก้ตามสายของตนได้ เช่น ถ้าสาย design ต้องการให้สาย tech ปรับแก้ฟีเจอร์หนึ่งของผลงาน สาย tech ก็เข้าใจได้ทันทีว่าต้องไปปรับแก้ตรงไหนในงานของตน ได้ตามที่ต้องการ อีกทั้งแก้ปัญหาที่เกิดขึ้นเฉพาะหน้าได้อย่างเหมาะสม โดยมีหัวหน้าทีมที่สามารถทำงานและเข้าใจงานในทุกฝ่าย จะทำให้การประสานงานต่างๆ สื่อสารได้อย่างรวดเร็ว

## ทีม/สมาชิกของทีมคุณเคยมีประสบการณ์ในการเข้าร่วมโครงการด้านการสร้างนวัตกรรม, Hackathon มาก่อน หรือไม่ อย่างไร

เคยแข่งขันการสร้างนวัตกรรมโครงงาน stem ไปได้ถึงรอบระดับประเทศ แต่ละคนมีประสบการณ์ทำโครงงานของโรงเรียน และนี่เป็น hackathon และ startup ครั้งแรกของพวกเรา